
ZAPISNIK
s 24. sjednice Vijeća Mjesnog odbora Vidovec
održane u ČETVRTAK, 25. svibnja 2023. u 19,00 sati 

u objektu MS Vidovec, Vidovec 31 
 
NAZOČNI ČLANOVI:
Bernarda Hukman, Josip Huzanić, Božidar Jambrešić, Đurđica Todić i Mario Komušar

Predsjedava: Božidar Jambrešić
Zapisnik vodi: Josip Huzanić
 
Vijeće usvaja Zapisnik 23. sjednice Vijeća održane 25. travnja 2023. na temelju glasanja  svih prisutnih vijećnika.

Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 24. sjednicu Vijeća Mjesnog odbora Vidovec.

Na prijedlog predsjednika Vijeće jednoglasno utvrđuje sljedeći


DNEVNI RED

1. Tekuća problematika
2. Pitanja, prijedlozi i obavijesti



Ad.1 	Tekuća problematika

Predsjednik izvještava da su prošli tjedan došli predstavnici Grada Zagreba, nadzorni inženjer, izvođač radova te Goran Rogić vezano uz izgradnju odbojne ograde uz cestu na više lokacija. Zaključili su da je na lokaciji Vidovec 218 se gradi zaštitna ograda, dok je na Vidovec 194 potrebno izgraditi potporni zid za što je opet potrebno predati posebni zahtjev što će Mjesna samouprava i učiniti. Završetak cjelokupnih radova očekuje se do kraja ove ili tijekom sljedeće godine. Na adresi Vidovec 155,  neće se izgraditi zaštitna ograda jer postoji projekt i građevinska dozvola za izgradnju potpornog zida. Očekuje se izbor izvođača radova jer se natječaj ponavljao.
Asfaltiranje u ulici Čmarci je u postupku, završetak radova očekuje se tijekom tjedna.
Izabran je izvođač radova za igralište kod škole. Početak radova očekuje se po završetku nastave u školi.
Tražena  rješenja na prošloj sjednici od komunalnog redara se još očekuju.
Očekuje se popravak za prometni znak kod PŠ Vidovec.
Potrebno je maknuti privatne stvari s prostora na kojem je predviđena izgradnja dječjeg igrališta, kod k. br. 198 te se o učinjenom traži pisano očitovanje komunalnog redara.
Na natječaju za cvijeće i svijeće trenutno nije odabran dobavljač pa nema mogućnosti dobivanja aranžmana za prigode koje su izglasane i koje su se ranije obilježavale. 


Ad.2 	Pitanja, prijedlozi i obavijesti

Traži se očitovanje mjerodavnih vezano uz asfaltirani odvojak u ulici Vidovec i Komušari kod Vidovec k.br. 287. Naime, taj put se koristio za pješake i poljoprivredna vozila, no sada je parkirano osobno vozilo koje priječi taj prolaz.
Traži se sanacija rupe na cesti kod k. br. 
Traži se čišćenje linijskih rešetki na cijelom području MO Vidovec.
Traži se košnja trave iza igrališta PŠ Vidovec te uz šetnicu.
Traži se detaljno čišćenje potoka uz most, igralište i PŠ Vidovec.
Traži se sanacija oba drvena mosta na potoku na šetnici i kod k. br. 143, zbog opasnosti od urušavanja.


Sjednica završava u 19.30 sati.

KLASA: 024-08/23-003/1075
URBROJ: 251-13-11-2/003-23-2
Zagreb, 25. svibnja 2023.

Zapisnik obradila:
Mirela Gašpert Bertić 


Zapisnik sastavio:
   Josip Huzanić    

Predsjednik MO Vidovec: 
                                                                                                   Božidar Jambrešić 

